**Anexa nr.1**

**la Decizia nr.18 din 14 august 2019**

**Raport de activitate**

***al Consiliului de supraveghere a activităţii de audit de pe lîngă Ministerul Finanțelor***

**(pentru perioada 01.01.2018 – 31.08.2018)**

|  |
| --- |
| **CUPRINS**⮊Introducere – 3  ⮊ Componența nominală a Consiliului – 4 ⮊ Organizarea şi funcţionarea Consiliului – 5 ⮊ Activitatea Consiliului – 6   |

**INTRODUCERE**

|  |
| --- |
|  Consiliul de supraveghere a activităţii de audit (în continuare Consiliu), este o autoritate administrativă cu statut de persoană juridică, creată pe lîngă Ministerul Finanțelor și înregistrată la data de 18.01.2008, care exercită supravegherea activității de audit. Scopul Consiliului este să contribuie la creșterea încrederii publice privind integritatea informaţiilor financiare întocmite de către entitățile din Republica Moldova, promovînd un audit independent şi de înaltă calitate.  Auditorii şi societăţile de audit fac obiectul unui sistem de asigurare a calităţii organizat astfel, încît să fie independent. Astfel, pentru a presta servicii de audit de calitate de către societățile de audit și auditorii întreprinzători individuali, controalele regulate reprezintă un instrument esenţial.  Consiliul reprezintă structura operaţională principală în cadrul extinderii sistemului de supraveghere a activităţii de audit la nivel de ţară, avînd drept scop îmbunătăţirea calităţii serviciilor de audit.  Consiliul este format din 7 membri: 2 reprezentanți ai Ministerului Finanţelor, un reprezentant al Băncii Naţionale a Moldovei, 2 reprezentanți ai Comisiei Naţionale a Pieţei Financiare, 2 reprezentanți ai instituțiilor de învățămînt superior cu profil economic, specializați în contabilitate sau audit cu titlu științific în economie, care se desemnează de către Ministerul Educației, Culturii și Cercetării, la solicitarea Ministerului Finanțelor. |

**COMPONENȚA NOMINALĂ A CONSILIULUI**

***a fost aprobată prin Hotărîrea Guvernului cu privire la unele măsuri de executare a Legii nr.61-XVI din 16 martie 2007 privind activitatea de audit nr.1450/2007 (cu modificările și completările ulterioare)***

***Ministerul Finanţelor:***

* **CEMERTAN Silvia**, consultant principal, Direcția reglementarea contabilității și auditului în sectorul corporativ.
* **IACHIM Cristina**, consultant principal, Direcția reglementarea contabilității și auditului în sectorul corporativ.

***Banca Naţională a Moldovei:***

* **CIBOTARI Stela**, şef al Direcţiei reglementare și autorizare bancară Departamentului reglementare și supraveghere bancară.

***Comisia Naţională a Pieţei Financiare:***

* **LUPAŞCU Svetlana**, director adjunct, Direcția generală supraveghere asigurări.
* **BURLEA Rodica**, inspector principal al Direcției din cadrul Direcției generale de participare a profesioniștilor la piața de capital.

 ***Reprezentanţi ai instituţiilor de învăţământ superior:***

* **IACHIMOVSCHI Anatolie**, doctor în economie, conferențiar universitar, Catedra contabilitate și audit, Academia de Studii Economice din Moldova.
* **ŞEVCIUC Tatiana**, doctor în economie, conferenţiar universitar, Catedra evidenţa contabilă, Universitatea Agrară de Stat din Moldova

**ORGANIZAREA ȘI FUNCȚIONAREA CONSILIULUI**

**Cadrul legal şi normativ de care se călăuzește Consiliul în activitate**

Legea privind activitatea de audit nr.61-XVI din 16.03.2007;

Hotărîrea Guvernului cu privire la unele măsuri de executare a Legii nr.61-XVI din 16 martie 2007 privind activitatea de audit nr.1450 din 24.12.2007;

Hotărîrea Guvernului nr.180 din 23.03.2012 privind aplicarea Standardelor de audit şi Codului etic pe teritoriul Republicii Moldova;

# Standardele Internaționale de Audit și Codul etic emise de IFAC în anul 2015, recepționate de Ministerul Finanțelor din 19.10.2017;

[Ordinul ministrului finanțelor cu privire la aprobarea Regulamentului  privind controlul extern al calităţii lucrărilor de audit nr.43  din  24.03.2014](http://lex.justice.md/index.php?action=view&view=doc&lang=1&id=352596);

[Ordinul ministrului finanțelor cu privire la aprobarea unor acte normative în domeniul activităţii de audit nr.61  din  04.06.2012](http://lex.justice.md/md/343581/);

[Ordinul ministrului finanțelor cu privire la aprobarea Indicaţiilor metodice privind modul de asigurare a riscului de audit nr.149  din  22.11.2010](http://lex.justice.md/index.php?action=view&view=doc&lang=1&id=347728);

[Ordinul ministrului finanțelor cu privire la aprobarea Normelor de pregătire profesională a stagiarilor în activitatea de audit nr.150  din  22.11.2010](http://lex.justice.md/index.php?action=view&view=doc&lang=1&id=336796);

[Ordinul ministrului finanțelor cu privire la aprobarea Indicaţiilor metodice privind aplicarea de către societăţile de audit, auditorii întreprinzători individuali a măsurilor de prevenire şi combatere a spălării banilor şi finanţării terorismului nr. 63  din  10.08.2009](http://lex.justice.md/viewdoc.php?action=view&view=doc&id=332450&lang=1).

**ACTIVITATEA CONSILIULUI**

În vederea alinierii la standardele de audit şi asigurării calității activității de audit, Consiliul îşi planifică şi îşi desfăşoară activitatea în mod independent, în baza funcțiilor și atribuțiilor stabilite conform actelor în vigoare.

În perioada 01.01.2018–01.09.2018 au avut loc 3 ședințe ale Consiliului.

Planul de acțiuni al Consiliului pentru anul 2018 a fost aprobat de către ministrul finanțelor. Toate acțiunile și subacțiunile propuse spre realizare au fost executate integral.

**În exercitarea atribuţiilor sale Consiliul a interacționat:**

* **cu organele de stat:**

Ministerul Finanţelor;

Serviciul Prevenirea şi Combaterea Spălării Banilor.

* **cu asociaţiile auditorilor şi entităților de audit din Republica Moldova:**

Asociaţia contabililor şi auditorilor profesionişti din Republica Moldova (ACAP);

Asociaţia auditorilor şi societăţilor de audit din Republica Moldova (AFAM).

* **cu instituții financiare internaționale:**

 Banca Mondială.

* **cu auditori şi societăți de audit;**
* **cu entități și persoane fizice.**

**Activitatea Consiliului s-a manifestat prin:**

|  |  |  |  |
| --- | --- | --- | --- |
| **Nr.** | **Acțiuni** | **Responsabil** | **Grad de realizare** |
| 1. | Examinarea și aprobarea Planului de activitate al Serviciului de control și verificare  | Consiliul de supraveghere a activității de audit | Plan de activitate aprobat la 31.01.2018 |
| 2. | Examinarea și adoptarea deciziilor în urma: | Consiliul de supraveghere a activității de audit |  |
| 1. realizării controalelor externe privind calitatea lucrărilor de audit, executate la finele anului 2017
 | Au fost emise 4 decizii privind calitatea lucrărilor de audit |
| 1. nerespectării cerințelor de calitate a lucrărilor de audit
 | Au fost emise 4 decizii de sancționare a societăților de audit |
| 1. nerespectării prevederilor cadrului legislativ referitor la instruirea profesională continuă
 | Au fost emise 5 decizii cu privire la retragerea certificatelor de calificare a auditorilor |
| 1. suspendării activității auditorilor
 | Au fost emise 5 decizii privind suspendarea activității auditorilor |
| 3. | Informarea societăților de audit, auditorilor întreprinzători individuali, persoanelor juridice și fizice despre decizia Consiliului după examinare | Serviciul de control și verificare | Au fost întocmite și expediate 18 scrisori |
| 4. | Prezentarea Ministerului Finanțelor deciziilor Consiliului cu privire la:1. retragerea certificatului de calificare al auditorului;
2. suspendarea activității auditorului
 | Serviciul de control și verificare | Au fost întocmite și expediate 10 scrisori |
| 5. | Recepționarea situațiilor financiare, Informației privind respectarea procedurilor de control al calității lucrărilor de audit și Rapoartelor privind transparența societății de audit, auditorului întreprinzător individual pentru 2017 | Serviciul de control și verificare | Au fost recepționate de la 120 de societăți de audit/ auditori întreprinzători individuali: Informații privind respectarea procedurilor de control al calității lucrărilor de audit și situațiile financiare, inclusiv de la 28 de societăți de audit - Rapoartele privind transparența  |
| 6. | Examinarea și aprobarea raportului privind Piața serviciilor de audit pentru anul 2017 | Consiliul de supraveghere a activității de audit | Raportul privind Piața serviciilor de audit a fost aprobat la 14.06.2018 |
| 7. | Întocmirea Raportului privind factorii care generează riscuri reduse și sporite de spălare a banilor și finanțării terorismului, care include:1. existența Politicii cu privire la prevenirea, depistarea și raportarea cazurilor de spălare a banilor și finanțarea terorismului;
2. locul integrării procedurilor de evaluare a riscului aferent tranzacțiilor de spălare a banilor și finanțare a terorismului;
3. tipul riscului evaluat aferent tranzacțiilor de spălare a banilor și finanțare a terorismului (redus/normal/ridicat);
4. numărul cazurilor de raportare a tranzacțiilor suspecte.
 | Serviciul de control și verificare | Raportul a fost întocmit la 29.06.2018 |
| 8. | Participarea în calitate de observator la examenele de calificare a auditorilor | Consiliul de supraveghere a activității de auditServiciul de control și verificare | Participarea la 3 examene de calificare a auditorilor |
| 9. | Întocmirea și aprobarea Listei societăților de audit, auditorilor întreprinzători individuali care pot avea stagiari | Serviciul de control și verificare | Lista întocmită și aprobată la 25.06.2018 |
| 10. | Monitorizarea procesului de instruire profesională continuă a auditorilor | Serviciul de control și verificare | Realizat în perioada de raportare |
| 11. | Examinarea proiectelor de acte normative aferente activității de audit și prezentarea propunerilor de rigoare | Consiliul de supraveghere a activității de audit | În iunie și iulie a fost examinat proiectul de Hotărîre de Guvern pentru aprobarea Regulamentului de activitate al Consiliului de supraveghere publică a auditului, care ulterior a fost aprobat prin Hotărîrea Guvernului nr.807 din 20.08.2018. |
| 12. | Examinarea și aprobarea Raportului anual de activitate al Consiliului de supraveghere a activității de audit pentru anul 2017 | Consiliul de supraveghere a activității de audit | Raport examinat și aprobat la 14.06.2018 |
| ***Transparența*** |
| 13. | Publicarea pe pagina *web* a Consiliului: | Serviciul de control și verificare |  |
|  | a) Planul de acțiuni al Consiliului pentru anul 2018 | Publicat la 31.01.2018 |
| b) Raportul anual de activitate a Consiliului pentru anul 2017 | Publicat la 14.06.2018 |
| c) Raportul privind Piața serviciilor de audit pentru anul 2017 | Publicat la14.06. 2018 |
| d) Raportul privind factorii care generează riscuri reduse și sporite de spălare a banilor și finanțării terorismului | Publicat la 29.06.2018 |
| e) Lista societăților de audit, auditorilor întreprinzători individuali care pot avea stagiari | Publicat la 25.06.2018 |
| f) Lista societăților de audit, care au prezentat rapoarte privind transparența societății de audit pentru anul 2017 | Publicat la 31.05 2018 |
| h) Deciziile emise referitor la sancţionare, retragere a certificatelor de calificare a auditorului, suspendare a activităţii în calitate de auditor | Realizat în perioada de raportare |